Allan Kiil

Allan Kiil (4. august 1963 Tallinn – 15. juuni 2021) oli eesti ärijuht, poliitik, ujuja ja sporditegelane.

Ta lõpetas aastal 1982 Tallinna Spordiinternaatkooli ja aastal 1991 Tallinna Pedagoogilise Instituudi kehakultuuriteaduskonna.

Ta oli aastatel 1989–1991 Eesti Eriolümpia spordidirektor ning 1991–2013 Eesti Paraolümpiakomitee peasekretär. Kiil oli 2000–2014 Harjumaa Spordiliidu juhatuse esimees, kuulus 1998–2001 Eesti Ujumisliidu juhatusse. Ta oli 1990–1991 Kalevi ujumiskoolis treener. 

Kiil oli aastatel 1997–2013 Harku vallavolikogu liige ja 1997–2007 volikogu esimees. Ta oli 1998. aastast Rahvaerakonna Mõõdukad liige. 2003. aastal astus Kiil Reformierakonda, kust ta 4. septembril 2015 välja heideti "Reformierakonna juhatus viskas Allan Kiili erakonnast välja" Postimees, 4. september 2015.

Ta oli 2004–2015 AS-i Tallinna Sadam juhatuse liige.

2015. aastast oli ta MTÜ Triton Klubi juhatuse liige.

 Altkäemaksu süüdistus 
28. augustil 2015 võeti Kiili koos Tallinna Sadama juhatuse esimehe Ain Kaljurannaga vahi alla kahtlustatuna altkäemaksu võtmises miljonite eurode ulatuses."Kaljurand ja Kiil võeti kuni kuueks kuuks vahi alla" ERR, 28. august 2015 Harju maakohus otsustas 28. oktoobril 2020 Kiili üle kohtupidamise lõpetada, kuna ta oli parandamatult haigestunud."PILDID ⟩ Harju maakohus vabastas Allan Kiili kohtupidamisest" Postimees, 28. oktoober 2020 2024. aastal leidis Harju maakohus, et Kaljurand võttis altkäemaksu, aga kuna see toimus erasektoris ja on sellisena teise astme kuritegu, on kuritegu aegunud. Allan Kiil oli vahepeal surnud."Kohus mõistis Tallinna Sadama kohtuasjas süüdistatavad õigeks" ERR, 27. juuni 2024

Tunnustus
2010 Harjumaa teenetemärk

 Viited 

 Välislingid 
 ESBL: Allan Kiil

Kategooria:Eesti poliitikud
Kategooria:Eesti ärijuhid
Kategooria:Eesti ujujad
Kategooria:Tallinna Ülikooli vilistlased
Kategooria:Rahumäe kalmistule maetud
Kategooria:Sündinud 1963
Kategooria:Surnud 2021